Göbələk dolması

Hazırlanma qaydası 
Göbələk dolmasını hazırlamaq üçün fırının üst gözü yandırılır. Göbələklər təmizlənir və saplaq hissələri göbələklər zədələnmədən çıxarılır. Yağ ayrıca tavada əridilir. Göbələklər güvəcə yığılır, duz və istiot vurulub 2 xörək qaşığı əridilmiş yağ göbələklərin üzərinə çəkilir. Güvəc fırına qoyularaq göbələklər yarıbişmiş hala gətirilir. İçlik üçün pendir və xırdalanmış çörək içi qarışdırılır. Yarıbişmiş göbələklər fırından götürülüb içləri doldurulur və qalan əridilmiş yağ üzərlərinə tökülür. Göbələklər yenidən fırına qoyulur və 200 dərəcə temperaturda, üstləri qızaranadək bişirilir. Süfrəyə cəfəri ilə birlikdə verilir.

 Mənbə 
 Azərbaycan kulinariyası ensiklopediyası. Bakı,2007. səh.47.

Kateqoriya:Azərbaycan dolmaları
Kateqoriya:Türkiyə dolmaları
Kateqoriya:İran dolmaları
Kateqoriya:Tərəvəz xörəkləri
Kateqoriya:Ət xörəkləri